ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042681

ขอให้จัดสรรเจ้าหน้าที่เข้าไปตรวจสอบการก่อสร้าง (ไม่ระบุว่าก่อสร้างอะไร) โดยมีการสกัดถนนและเปิดฝาแมนโฮลบริเวณกลางถนน ทำให้ส่งเสียงดังรบกวน บริเวณถนนสุขุมวิท ฝั่งขาเข้าระหว่างซอยสุขุมวิท 68 กับซอยสุขุมวิท 66  เขตบางนา กรุงเทพมหานคร จุดสังเกต หากมาจากเส้นทางบางนา วิ่งสัญจรเข้าไปยังพื้นที่กรุงเทพมหานคร จะพบจุดสกัดถนนถึงก่อนบริเวณสถานีรถไฟฟ้า BTS อุดมสุข ซึ่งหากออกจากพื้นที่สุขุมวิท เป็นซอยที่เลี้ยวเข้าไปยังโรงพยาบาลกล้วยน้ำไท ซึ่งอยู่ใกล้กับฝั่งขาเข้าสถานีรถไฟฟ้า BTS อุดมสุข เนื่องจากวันที่ 8 ตุลาคม 2566 เวลาประมาณ 22.53 น. ผู้ร้องแจ้งว่า ในบริเวณพื้นที่ดังกล่าวมีการก่อสร้าง (ไม่ระบุว่าก่อสร้างอะไร) โดยมีการสกัดถนนและเปิดฝาแมนโฮลบริเวณกลางถนน ทำให้ส่งเสียงดังรบกวน ซึ่งผู้ร้องไม่ทราบว่าเปิดฝาแมนโฮลเพื่อดำเนินการอะไร เช่น การเดินสายไฟฟ้าหรือสายโทรคมนาคม ผู้ร้องคาดว่าจะมีผู้เข้าไปปฏิบัติงานในพื้นที่ไม่น้อยกว่า 6 คน (ไม่ทราบรายละเอียดผู้เข้าไปปฏิบัติงาน) ซึ่งผู้ร้องไม่ทราบว่าหน่วยงานใดเข้าไปดำเนินการ เพราะไม่มีทีมงานของหน่วยงานราชการเข้าไปควบคุมดูแลหน้างานแต่อย่างใด เหมือนจ้างผู้รับเหมาเข้าไปดำเนินการ แล้วปล่อยปละละเลย และไม่ทราบว่า มีการดำเนินการสกัดถนนและเปิดฝาแมนโฮลในช่วงเวลาดังกล่าวเพื่ออะไร ผู้ร้องยังแจ้งอีกว่า เรื่องการก่อสร้างในพื้นที่ดังกล่าว ผู้ร้องขอฝากไปถึงผู้บังคับบัญชาของหน่วยงานที่ทำการก่อสร้างด้วย (ไม่ทราบหน่วยงานที่รับผิดชอบแน่ชัด) ว่าบางครั้งมีการก่อสร้าง เหมือนเปิดแผ่นการซ่อมบำรุงดูแลระบบใต้ดิน (Maintenance) แต่มีการปิดแผ่นการซ่อมบำรุงดูแลระบบใต้ดิน (Maintenance) กลับไปเข้าไปไม่เรียบ เป็นลักษณะการปฏิบัติงานไม่เรียบร้อย ทำให้เป็นเส้นทางขรุขระ ทำให้รถสัญจรตกหลุมบนถนน และในช่วงที่มีฝนตก ทำให้ประชาชนสัญจรด้วยความยากลำบาก พบเห็นมาเป็นระยะเวลาประมาณ 1 สัปดาห์กว่าแล้ว ซึ่งเพราะเหตุใดจึงไม่สกัดถนนในช่วงเวลา 20.00-22.00 น. แล้วหยุดในช่วงเวลา 22.00 น. ซึ่งใกล้เวลา 24.00 น. แล้ว ผู้ร้องและประชาชนจะนอนหลับพักผ่อนได้อย่างไร อีกทั้งพื้นที่ดังกล่าวอยู่ติดคอนโดมิเนียม มีจำนวน 423 ห้อง คาดว่าน่าจะมีประชาชนได้ยินเสียงดังรบกวนจากการก่อสร้างไม่ต่ำกว่าประมาณ 500 ห้อง เพราะมีการสกัดถนนส่งเสียงดังรบกวนเป็นอย่างมาก ผู้ร้องเห็นว่า เป็นการดำเนินการที่ไม่ถูกต้อง และยังไม่มีการชี้แจงให้แก่ประชาชนในพื้นที่ได้รับทราบข้อมูลด้วย จึงประสงค์ให้หน่วยงานที่เกี่ยวข้องดำเนินการจัดสรรเจ้าหน้าที่เข้าไปตรวจสอบ และขอให้ทางหน่วยงานจัดสรรเจ้าหน้าที่เข้าไปดูแลเรื่องดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata